Diari Oficial de la Generalitat Valenciana


Sumari del DOGV 9359, del 10-06-2022 (2022/5226)

DECRET 78/2022, de 3 de juny , del Consell, pel qual s'autoritza la creació de l'Escola de Doctorat de la Universitat Miguel Hernández d'Elx.
---------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/5226


Data del document
:   03-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament
    * legislació

DECRET 78/2022, de 3 de juny , del Consell, pel qual s'autoritza la creació de l'Escola de Doctorat de la Universitat Miguel Hernández d'Elx. [2022/5226]  
L'article 9 del Reial decret 99/2011, de 28 de gener, pel qual es regulen els ensenyaments oficials de doctorat, estableix que les universitats podran crear escoles de doctorat d'acord amb el que es preveu en els seus estatuts, en la normativa de la respectiva comunitat autònoma i en el decret esmentat, amb la finalitat d'organitzar, dins del seu àmbit de gestió, els ensenyaments i activitats pròpies del doctorat. Aquestes escoles podran ser creades individualment per una universitat, o conjuntament amb unes altres o en col·laboració d'una o diverses universitats amb altres organismes, centres, institucions i entitats amb activitats d'R+D+I, públiques o privades, nacionals o estrangeres.  
Atés el que s'ha exposat, la Universitat Miguel Hernández d'Elx ha sol·licitat la creació de l'Escola de Doctorat de la Universitat Miguel Hernández d'Elx (EDUMH), que tindrà com a objectiu la planificació, organització i gestió dels ensenyaments oficials dels programes de doctorat i de totes les activitats de formació en investigació.  
D'altra banda, el Decret 159/2012, d'11 d'octubre, del Consell, pel qual es regulen les escoles de doctorat estableix en l'article 1 que la creació de les escoles de doctorat per les universitats del sistema universitari valencià serà aprovada pel Consell, a proposta del consell de govern de la universitat, amb l'informe favorable previ del seu consell social, o de l'òrgan que corresponga en el cas de les universitats privades, i posada en coneixement del Consell Valencià d'Universitats i de Formació Superior, d'acord amb el que es preveu en la normativa bàsica de l'Estat, en aquest decret i en els estatuts de la universitat de què depenguen.  
Consta en l'expedient l'informe favorable previ del Consell Social junt amb l'acord del Consell de Govern de la universitat esmentada.  
El Consell Valencià d'Universitats i de Formació Superior va tindre coneixement de la sol·licitud de creació de l'Escola de Doctorat de la Universitat Miguel Hernández d'Elx (EDUMH), en la sessió de data 28 de febrer de 2022.  
L'Agència Valenciana d'Avaluació i Prospectiva (AVAP) ha emés el preceptiu informe.  
Per tot l'exposat, vist l'article 9 del Reial decret 99/2011, de 28 de gener, l'article 1 del Decret 159/2012, del Consell, i altres disposicions de general aplicació, a proposta de la consellera d'Innovació, Universitats, Ciència i Societat Digital, amb la deliberació prèvia del Consell en la reunió del dia 3 de juny de 2022,  
  
DECRETE  
  
Article 1. Creació de l'Escola de Doctorat de la Universitat Miguel Hernández d'Elx (EDUMH)  
S'autoritza la creació de l'Escola de Doctorat de la Universitat Miguel Hernández d'Elx (EDUMH).  
  
Article 2. Objecte  
L'Escola de Doctorat de la Universitat Miguel Hernández d'Elx (EDUMH) tindrà encarregada la planificació, organització i gestió dels ensenyaments oficials de doctorat i, si és el cas, dels ensenyaments oficials de màster de contingut fonamentalment científic.   
  
Article 3. Inscripció en el Registre d'universitats, centres i títols  
D'acord amb l'article 13.1 del Reial decret 1509/2008, de 12 de setembre, pel qual es regula el Registre d'universitats, centres i títols, la creació que s'autoritza es comunicarà a aquest a l'efecte de la seua inscripció.  
  
DISPOSICIONS ADDICIONALS  
  
Primera. Limitació a la despesa  
L'aplicació i execució d'aquest decret no podrà tindre cap incidència en la dotació de tots i cadascun dels capítols de despeses assignades a la conselleria competent en la matèria, i en tot cas hauran de ser ateses amb els mitjans personals i materials de la universitat esmentada.   
  
  
Segona. Facultats d'aplicació i execució  
Es faculta la consellera d'Innovació, Universitats, Ciència i Societat Digital per a dictar les disposicions necessàries per a l'aplicació i execució del que es disposa en el present decret.  
  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà de la publicació en el Diari Oficial de la Generalitat Valenciana.  
  
  
València, 3 de juny de 2022,  
  
El President de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital  
JOSEFINA BUENO ALONSO